ועדת הכלכלה, כנסת 16, פרוטוקול מספר 572, 2005-12-20 10:50

אמנון כהן: אני פותח את הדיון בנושא: תקנות התעבורה (תיקון מס'...) התשס"ו-2005 בדבר סמכויות עובדי מע"צ.

אמנון כהן: במה מדובר?

חוה ראובני: לפי תקנה 23(1)(א) לתקנות התעבורה, עובר דרך חייב לציית להוראות שנותן עובד מע"צ במדים, לצורך הכוונת התנועה במקום שבו מתבצעת עבודה.

חוה ראובני: מע"צ מוזכרת, באותה תקנה, כמחלקת עבודות ציבוריות במשרד התחבורה.

חוה ראובני: אבל מה לעשות שכבר אין כזאת חיה?

חוה ראובני: במקום זה יש לנו: מע"צ החברה הלאומית לדרכים בישראל בע"מ.

חוה ראובני: בסך הכל רוצים להחליף את התיאור של מע"צ.

אמנון כהן: בוודאי יש עוד נושאים שצריך להתאים לגוף החדש.

אמנון כהן: אולי תעשו רביזיה ותראו מה קיים או לא קיים.

אמנון כהן: שלא תבואו לפה כל יומיים.

חוה ראובני: זה בחוקים אחרים לגמרי.

אמנון כהן: אז תביאו את כולם.

חוה ראובני: מן הסתם הם יבואו.

אמנון כהן: רציתי להעביר אותן כיו"ר הוועדה.

חוה ראובני: אני מקווה שגם בעתיד תהיה יו"ר הוועדה.

חוה ראובני: "בתקנה 23(א) לתקנות התעבורה, התשכ"א-1961, בפסקה (1א), במקום "מחלקת עבודות ציבוריות במשרד התחבורה", יבוא "מעצ – החברה הלאומית לדרכים בישראל בע"מ".

דוד טל: שאלה משפטית: כפי שאמר היו"ר, אני מניח שמע"צ מופיעה בעוד הרבה חוקים אחרים.

דוד טל: האם החוק ההוא תקף?

דוד טל: או שהוא תקף רק ליישות משפטית בשם מע"צ?

דוד טל: היות והיום היא החברה הלאומית לדרכים, אז מישהו יטען מחר שחוק א' ב' ג' לא מדבר על החברה הלאומית.

אמנון כהן: הם עובדים על זה.

חוה ראובני: כל חקיקה שמפנה למע"צ בשמה הקודם, חייב תיקון.

חוה ראובני: יש הרבה מקומות שמע"צ קיבלה סמכויות ותפקידים ואליהם החקיקה דווקא מפנה.

דוד טל: עד שתתקנו את כל זה, החוק לא יתפוס.

חוה ראובני: פורמלית לא, אבל אני לא בטוחה כמה כאלה יש.

אמנון כהן: עד שלא תתקנו את זה, לא נאשר גם את התקנות האלה.

חוה ראובני: מה יעשו עכשיו?

חוה ראובני: עושים עבודה בכביש ורוצים- - -

אמנון כהן: טוב, התקנות אושרו פה אחד.

אמנון כהן: תצאו לדרך.